《龙周勚卫仲匡李显国过吸和轩二首 其一》
明代·何吾驺

孤怀丘壑里，拓落少人看。不速三人盍，高歌万里寒。

野云笼薄醉，朔气怯中单。便索琅玕赠，平生欲语难。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。